Deltagere: Kenneth Mikkelsen, Erling M. Thomsen, Kristian Fischer, Poul Erik Hansen og Kim Frandsen. Afbud fra Thomas Jensen.

Dagsorden:

1. Byggeprojekt
   1. Eksisterende byggeprojekt ønskes revurderet til at omfatte en indendørs multifunktionel bane med baneskydning på 10- , 15-, 25- og 50 meter baner for både riffel og pistol, samt en bane til IPSC skydning på forskellige afstande. Kristian Fischer og Kenneth Mikkelsen udarbejder et oplæg til at arbejde videre med. Poul Erik Hansen anmoder Gitte Vinther om at kontakte Skydebaneforenings Danmark for hjælp til at komme videre.
2. Aftale med Limfjordsskolen om skydning for special klasse elever.
   1. Skydning for elever med specielle behov er i fuld gang. Der er stor ros til foreningen fra Limfjordsskolen.
3. Arbejds- og festdag
   1. Lørdag den 12. september afholdt vi arbejdslørdag med efterfølgende sommerfest. Knap 20 medlemmer deltog i løbet af dagen og mange gode ting blev lavet. Der er dog endnu et par ting der mangler. Især på 200 meter banen. Erling indkalder til sidste fase snarest.
4. Diverse:
   1. Poul Erik sender invitation til SkoleDM til Erling som vil viderefordele til Limfjordens Skolen.
   2. Kenneth, Erling, Kim Frandsen og Kristian melder sig på et kursus i transport af ammunition. Kurset foregår i Ulfborg på SkytteCenteret.
   3. Næste møde onsdag den 21. oktober kl. 17.00 på Vralden.

Referent: Poul Erik Hansen